《久雨不解次韵 其四》
宋代·李正民

阎闾苦贫病，皂隶亦饥愁。入夜声尤急，连山势未收。

无言闲麈尾，有意念刀头。独酌难成醉，空乾瑶玉舟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。